แว๊บมาเดินเล่นห้างใหม่ใจกลางพัทยาอีกห้าง เพิ่งเปิดได้ไม่กี่วันคนแน่นเลย ห้างนี้ของกินเยอะพอสมควรวันนี้คุณป้าเลือก "Miyazaki" เป็นร้านเทปันยากิในเครือ MK ร้านหาไม่ยากอยู่ชั้น 1 ติดกับ MK เลยเคยเห็นว่ามีสาขาที่เซนทรัลเฟสด้วยแต่ยังไม่ได้ไปชิมซักทีวันนี้เลยมาลองที่ Central Marina แทน
ที่ร้านจะเป็นเทปันยากิซึ่งเชฟจะปรุงอาหารบนกระทะเหล็กให้เราดูเลยก็ยิ่งสร้างความน่ากิน น้ำลายไหลกันไป วันนี้คุณป้าสั่งเป็นเซต 'เนื้อสันนอกนิวซีแลนด์' ติดมันหน่อยๆมา ปลื้มปริ่มเนื้อละมุน ถ้าสั่งเป็นเซต 360 บาทจะมาพร้อมกับข้าวสวย ผัดผัก และซุป ซึ่งจานผัดผักกับเนื้อเชฟจะมาผัดด้านหน้าเราเลย แต่ร้านนี้เขาจะไม่พรีเซนท์ความสนุกสนานเฮฮาเท่ากับเทปันยากิอีกแบรนด์นะ ก็เหมือนทำอาหารโชว์เราประมาณนั้น ไม่ได้เน้นความตื่นตาตื่นใจเท่าไหร่ รสชาติถือว่าดี ราคาก็เกือบๆแพงแต่ 360 เซตนี้พอไหวอยู่ 
ที่สั่งเพิ่มก็กิมจิ 30 บาท น้ำแร่ 20 บาท
ถ้าจะเปลี่ยนข้าวสวยเป็นข้าวผัดกระเทียมก็เพิ่มตังค์ 24 บาท
ซึ่งอันนี้คุณป้าแอบเคืองนะ ดีนะคุณป้ามีโบว์ชัวร์ที่เขาแจกตอนเดินเข้าห้าง มันเป็นโปรเปิดร้านใหม่ถ้าแอดไลน์ของร้านแล้วแสดงให้พนักงานจะได้ข้าวผัดกระเทียมฟรีถ้วยนึง ซึ่งไม่มีพนักงานบอกคุณป้าซักคนมีแต่บอกว่าต้องเพิ่มตังค์นะถึงจะเปลี่ยนข้าวได้ แต่อย่ามาปิดบังคุณป้าเลย คุณป้าแอดไลน์รับข้าวผัดกระเทียมฟรีย่ะ !!! โปรฟรีนี้มีไม่นานนะ จำวันหมดอายุไม่ได้ก็ลองส่องๆโบว์ชัวร์ หรือถามพนักงานเขาเอาละกันนะ
***ราคายังมี vat7% + service charge 10% นะจ๊ะ
***มีทั้งจานเนื้อ หมู ทะเล นะจ๊ะสำหรับใครไม่ทานเนื้อ